**О Б Щ И Н А Г У Р К О В О**

**гр. Гурково 6199, обл. Ст. Загора, бул. “Княз Ал. Батенберг” 3**

**тел.: КМЕТ – 04331/ 2260, ГЛ.СЧЕТОВОДИТЕЛ – 04331/ 2084,**

**email:** [**obshtina@gurkovo.bg**](mailto:obshtina@gurkovo.bg)**, web: http://www.gurkovo.bg**

**ОБЩИНСКИ ПЛАН ЗА МЛАДЕЖТА**

**2024 година**

**Приет с Решение № 54 / 29.03.2024 г. по**

**Протокол № 6 на ОбС – Гурково**

Общинския план за младежта е разработен в изпълнение на разпоредбите на чл. 15, ал. 3 от Закона за младежта и Националната стратегия за младежта 2021-2030. В нея са заложени основните стратегически приоритети:

1. Приоритет 1: Насърчаване на неформално обучение;
2. Приоритет 2: Насърчаване на заетостта и подкрепата за млади хора, които не учат, не работят и не се обучават (NEETs);
3. Приоритет 3: Насърчаване на ангажираността , участието и овластяването на младите хора;
4. Приоритет 4: Развитие и утвърждаване на младежката работа в национален мащаб;
5. Приоритет 5: Свързаност, толерантност и европейска принадлежност;
6. Приоритет 6: Насърчаване на здравословен и природо щадящ начин на живот;
7. Приоритет 7: Насърчаване на културата и творчеството сред младите.

Планът отразява европейски, национални и местни политики за младите хора, систематизирани в програма с приоритети за всяка конкретна година от специфични акценти, свързани с динамиката в очакванията и потребностите на общността на младите хора. Плана изразява актуалните за Община Гурково предизвикателства пред младежта и съответните стратегически предложения за преодоляването им. Той цели създаване на възможности за пълноценно развитие на младите хора, изграждане на активна гражданска позиция у тях и включването им в процеса на вземане на решения.

Предвид рамката на Националната стратегия за младежта 2021-2030 г., Национална програма за младежта 2021-2025 г. и европейските стратегически документи за интелигентен, устойчив и приобщаващ растеж, структурата и дефинираните цели в Закона за младежта, Общинския план за младежта 2024г. не променя дефинираните цели, направления и логическа рамка. Едновременно с това в Министерство на младежта и спорта и ще бъдат водещи и в следващия 10-годишен период. В новата десет годишна доктрина за младежта до 2030г. стратегически цели са равнопоставеност межди формално, неформално и професионално образование, устойчива заетост и младежко предприемачество, ангажираност, участие и овластяване на младите хора, социално благополучие, свободно време и култура.

1. **АНАЛИЗ НА ПРЕДИЗВИКАТЕЛСТВАТА ПРЕД МЛАДЕЖТА В ОБЩИНА ГУРКОВО**

Настоящият анализ обхваща всички важни за младите хора в община Гурково аспекти, очертаващи тяхното развитие - образователен статус и здравословен начин на живот, икономическа активност и професионална реализация, участие в демократичния живот на общината и младежко доброволчество. Анализът обхваща и състоянието на младежката работа, младежкото представителство и участие в процесите на вземане на решения.

1. **ДЕМОГРАФСКА ХАРАКТЕРИСТИКА**

Според действащото административно деление на Република България, община Гурково е в състава на административна област Стара Загора. В общината са разположени град Гурково, с. Паничерево, с. Конаре, с. Лява река, с. Пчелиново, с прилежащо населено място с. Златирът; с. Лява река; с. Димовци, с прилежащи населени места с. Брестова, с. Дворище, с. Жълтопоп и с. Жерговец;

Основната характеристика на младежката общност в община Гурково, както и предизвикателствата пред нея, не са по-различни по-принцип от тези на младежите в национален мащаб. Община Гурково се характеризира с:

* Ускорено застаряване на населението – увеличаване дела на хората в над трудоспособна възраст;
* Дефицит на квалифицирана работна сила;
* Миграция към големите градове в страната и в чужбина
* Обезлюдяване на населените места.

Трудно е да се определи броят на реално пребиваващите младежи в общината, тъй като в различните сезони, той е различен. През последните години се наблюдава засилване на желанието за емиграция особено сред ниско образованата част. Една част от младите хора сезонно пребивават и работят в други населени места и в чужбина, друга част целогодишно работят в по-големите градове, където могат да се реализират.

Към 31.12.2023 г. общият брой на населението по постоянен адрес в община Гурково е 5542 души.

Броят на младите хора е както следва:

* 15 -19 години – 363 души
* 20-24 години – 333 души
* 25 – 29 години – 287 души

Броят на младите хора и на хората в трудоспособна възраст в община Гурково през последните години намалява. Основните причини за това са отрицателният естествен прираст и миграционните процеси, протичащи на територията на цялата област.

1. **ЦЕЛЕВА ГРУПА**

Дейностите в плана са насочени към подрастващите и младите хора на възраст между 15 и 29 години, организирани или не в различни структури, без оглед на тяхната расова, етническа, национална, социална и културна принадлежност.

1. **СИТУАЦИОНЕН АНАЛИЗ И ПРЕДИЗВИКАТЕЛСТВАТА ПРЕД МЛАДИТЕ ХОРА В ОБЩИНА ГУРКОВО**

Младите хора в Община Гурково, наблюдавани в общия контекст на възрастова група и в своята индивидуалност, носят характерните особености на младежката общност в глобалния, европейския и световен план. Отличава ги динамичното развитие на възгледите и възприятията им като представители на ново поколение.

Най-разпознаваем в младежката общност остава стремежът към независимост, подхранван от разнообразни информационни източници, чрез които различни по своята същност авторитети се превръщат в модели за подражание. Това понятие младежите свързват преди всичко с финансовата свобода. Проучването на техните нагласи ясно показва, че материалният аспект има водеща роля, когато степенуват категориите на собствената си ценностна система. Те измерват успеха с нивото на социалната и икономическа свобода, до което могат да достигнат с професионална реализация или друга форма на изява. Това обуславя стремежа да вземат самостоятелни решения в желанието им да намерят своето поприще и призвание.

В този деликатен период на техния живот оказват влияние обективни и субективни фактори, сред които най-силно въздействие имат незадоволителните условия на младежкия пазар на труда. Гладът за определени специалности все повече се разминава с реалните възможности на професионалното образование от една страна, а от друга нивото на компетентност на младите специалисти често не кореспондира нито с тяхната самооценка, нито с изискванията на работодателите. В този процес полезната роля на общината е да посредничи в партнирането и диалога между образованието и бизнеса, да насърчава навлизането на дуалното образование в сфери, важни за икономическия и социален микроклимат.

Образователната инфраструктура за всички етапи на обучение в Община Гурково осигурява равнопоставен достъп до образование и извънкласни дейности. Представени са всички образователни степени и във всяка една от тях образователни институции с традиции за качествено образование.

По отношение на образователна политика, местното управление се стреми да осигурява качествено образование на младите хора като:

* Предприема мерки и провежда действия по превенция и ограничаване на отпадането от училище;
* Осигурява максимални условия за равен достъп на младите хора за образование;
* Поддържа и обновява сградния фонд на учебните и детските заведения, детски и спортни площадки, зони за отдих, посещавани от младежите;
* Работи за ограничаване на агресията сред младите хора;

На училищно ниво, с цел да се подобри качеството на образованието и задържането в училище на учениците, подлежащи на задължително обучение, са предприети различни мерки.

В училищата активно се работи по училищните програми за превенция на ранното напускане на училище. Провеждат се консултации с ученици застрашени от отпадане. Осигурява се обща подкрепа за личностно развитие на застрашени от отпадане ученици. Предприетите действия от страна на училищните ръководства и община Гурково е в насока подобряване нивото на образованост на подрастващите и младите хора, чрез включването им в различни инициативи, в зависимост от техните амбиции и интереси.

Училищната мрежа на територията на община Гурково се състои следните учебни заведения:

1. СУ „Христо Смирненски” гр. Гурково
2. ОУ „Св. Св. Кирил и Методий” с. Паничерево
3. ДГ „Латинка” гр. Гурково и един филиал към нея в с, Паничерево.

Ранното отпадане на учениците от образователната система, липсата на завършено основно или средно образование са основни фактори, в резултат до което се стига до младежко социално изключване. Проблемите в образователната система оказват пряко влияние върху избора на младежите за бъдещето им кариерно развитие и професионалната реализация в живота.

Възможностите за професионално развитие, достъп до качествено образование и участие в местното самоуправление са само част от приоритети, които са в основата за успешната реализация на младежите.

Младите хора имат затруднение за включване на пазара на труда, поради това, че нямат практически и трудов опит по придобитата специалност, както и от факта, че малко работодатели инвестират в обучението и квалификацията на младите работници и служители. Младите хора се чувстват демотивирани от предлаганото заплащане, както и от условията на работа.

Причините за младежка безработица могат да се обединят в няколко аспекта:

* Дисбаланс между реалното търсене на пазара на труда и младежите с определено професионално направление;
* Занижено равнище на професионална квалификация;
* Слабо търсена или неточна професионална ориентация;
* Липса на професионален опит, който е основен фактор за всеки работодател при подбор на кадри;
* Демотивация от предлаганото заплащане;
* Малко на брой работодатели инвестират в обучението и квалификацията на младите работници и служители;

Националната политика на заетостта предлага специални мерки за заетост на младежите, включващи:

* Информация и услуги за професионално ориентиране и обучение;
* Квалификация и преквалификация;
* Помощ при започване на работа, чрез субсидирани схеми на заетост.

Младите хора се нуждаят от по-голяма подкрепа както при стартирането, така и при развиването на самостоятелен бизнес, въпреки добрите практики и модели по Проекти и програми, които ги насърчават. Предприемаческата култура сред младежите все още не е добре развита. Сред основните причини са: липсата на стартов капитал, непознаване на бизнес средата, ясна и устойчива визия за развитие в краткосрочен план, икономическата криза и др.

Достъп до информация е много важен фактор за развитието на всяка личност. Познаването на информационните технологии дава предимство на тези, които ги познават, за осведомяване в областите представляващи интерес.

Информационни услуги на младежи предоставят: Дирекция бюро по труда, Дирекция социално подпомагане, общинска администрация, читалищата и библиотеките в населените места.

Община Гурково има изградена следната културна инфраструктура – обществени библиотеки към всички читалища и две музейни сбирки в град Гурково. Чрез предлагането на разнообразна информация те подпомагат хората да участват компетентно при обсъждането и вземането на решения по ключови проблеми. Читалищните библиотеки осигуряват допълнително възможности за максимален достъп и обем на информация, непрекъснат достъп до интернет и различни виртуални услуги за младите хора от малките населени места в общината.

Младите хора живеят в епохата на новите технологии. Те общуват повече в социалните мрежи и като че ли предпочитат посредствения чрез технологии контакт, пред директния „лице в лице”. Социалните мрежи са естествена за тях среда, в която създават контакти, търсят и споделят информация, общуват с приятели.

Дирекция социално подпомагане провежда държавната политика в областта на социалното подпомагане, закрила на детето и социална интеграция на хората с увреждания на територията на Община Гурково, в това число и младежи до 29 години.

Социалните услуги са ключов фактор за ефективно социално включване и участие в живота на обществото на младите хора. Целта е ограничаване на социалната изолация, в която се намират младежите в неравностойно положение, предоставяне на домашни грижи и създаване на условия за цялостно обслужване и задоволяване на основните жизнени потребности през деня.

Здравното състояние на лицата, принадлежащи към младежките общности се определя от състоянието и тенденциите на демографските процеси, заболеваемостта, рисковите фактури, физическото развитие и самооценката на здравето, които са характерни като цяло за нацията.

Основна предпоставка за здравословния начин на живот на младите хора е създаването на условия за физическо възпитание и спорт. В общината функционират: спортните клубове, танцовите състави. Като цяло здравословното състояние на младежите в общината е добро. Някои аспекти предизвикват особена загриженост, а именно въпросите на: храненето, физическата активност, сексуалното и психичното здраве.

Общината разполага със стадион, футболни игрища, детски площадки и фитнес уреди на открито в гр. Гурково, които са достъпни за всички, но в лошо състояние и неподдържани към момента.

Чрез спортни занимания основно в училищата, младите хора развиват ценните физически и психически качества.

1. **ПРИОРИТЕТИ И СПЕЦИФИЧНИ ЦЕЛИ ЗА ПРОВЕЖДАНЕ НА ОБЩИНСКАТА ПОЛИТИКА ЗА МЛАДЕЖТА И МЕРКИ ЗА ПОСТИГАНЕТО ИМ.**

Приоритетите за провеждане на общинската политика за младежта са в подкрепа на изпълнението на стратегическите приоритети на Националната стратегия за младежта (2021-2030 г.), като подлежат на актуализация през годината.

**Приоритет 1. Насърчаване на неформалното обучение**

**Специфична цел 1: Създаване на благоприятна, насърчаваща и подкрепяща среда за качествен живот на младите хора в община Гурково.**

*Мярка 1.* Засилване на връзките между образователните институции и бизнеса за улесняване на прехода от сферата на образованието към заетост.

*Мярка 2.* Създаване на възможности за ученически практики и студентски стажове в общинската и държавната администрация .

*Мярка 3.* Професионално ориентиране и подкрепа на младите хора за решаване на проблеми, свързани с избора на професия или професионално развитие.

*Мярка 4.* Намаляване броя на не обхванатите и преждевременно напусналите образователната система лица в задължителна училищна възраст .

**Специфична цел 2: Стимулиране на неформалното обучение сред младите хора**

*Мярка 1:* Разширяване на възможностите за неформално обучение на младите хора чрез предлагане на услуги за разширяване на знанията, опита и уменията на младежите за приобщаването им към ценностите на гражданското общество, науката, културата, изкуството, здравословния начин на живот, безопасността на движението по пътищата и за предотвратяване на противообществените прояви.

*Мярка 2.* Разширяване на достъпа до европейските програми за учене през целия живот

*Мярка 3.* Участие на младите хора в организираните от Община Гурково културни събития - фестивали, изложби и благотворителни инициативи.

**Специфична цел 3: Развитие на култура на пътна безопасност сред младите хора**

*Мярка 1*. Организиране на кампании за пътна безопасност в училищата.

*Мярка 2*. Организиране на информационни и образователни кампании за превенция на правонарушенията, извършвани от млади хора.

**Приоритет 2. Насърчаване на заетостта и подкрепата за млади хора, които не учат, не работят и не се обучават (NEETs)**

**Специфична цел 1: Улесняване на достъпа до качествени услуги за специална подкрепа на пълноценното личностно и обществено развитие на младите хора в съответствие с потребностите и интересите им.**

*Мярка 1.* Организиране на общински информационни кампании, насочени към младите хора.

*Мярка 2.* Запознаване на младите хора с публичните институции и с правата им като част от местната общност и като граждани на Република България и на Европейския съюз.

**Специфична цел 2: Осигуряване на достъп до услуги за трудова реализация**

*Мярка 1.* Подкрепа на личностното и обществено развитие на младите хора, включително развитие на жизнени умения, умения за семейно планиране и добро и отговорно родителстване.

*Мярка 2.* Организиране на свободното време на младите хора.

**Специфична цел 3: Насърчаване на икономическата активност на младите хора**

*Мярка 1.* Информиране и консултиране на младите хора относно възможностите за мотивационно и квалификационно обучение, изготвяне на индивидуални планове, както и насочване към подходящи свободни работни места, включително и по програми и мерки за заетост.

*Мярка 2.* Консултиране на предприемчиви младежи с цел стартиране на собствен бизнес.

*Мярка 3.* Осигуряване на възможност за придобиване на трудов стаж на безработни младежи чрез средствата по ОП „Развитие на човешките ресурси“ с цел улесняване прехода между образование и заетост .

**Приоритет 3. Насърчаване на ангажираността, участието и овластяването на младите хора**

**Специфична цел 1: Насърчаване на самоорганизирането на младите хора.**

*Мярка 1:* Насърчаване иподпомагане развитието на младежките организации

*Мярка 2:* Осигуряване на подкрепа за реализиране на младежки кампании и инициативи.

*Мярка 3:* Популяризиране и мултиплициране на добри практики на младежка гражданска активност.

**Специфична цел 2: Насърчаване на гражданското образование и обучение.**

*Мярка 1.* Популяризиране и обучение по защита на правата на човека, особено по въпросите на правата на детето, дискриминацията, равнопоставеността между половете, трудовите права на младите хора.

*Мярка 2.* Обучение на младежки лидери.

**Специфична цел 3: Осигуряване на ефективно представителство на интересите на младите хора във формирането, изпълнението и оценката на секторните политики на национално, регионално, областно и общинско ниво.**

*Мярка 1 .* Насърчаване на младежкото представителство на общинско ниво. *Мярка 2.* Стимулиране на участието на младите хора и техните организации в опазването, подобряването и управлението на природното богатство.

**Специфична цел 4: Мобилизиране на участието на младите хора в управлението на местно равнище**

Мярка 1. Насърчаване на младежките инициативи в малките населени места.

**Приоритет 4. Развитие и утвърждаване на младежката работа в национален мащаб**

**Специфична цел 1: Създаване на повече доброволчески възможности сред младите хора**

*Мярка 1:* Насърчаване на участието на младежи в доброволчески инициативи.

**Специфична цел 2: Гарантиране правата на младите доброволци**

*Мярка 1:* Осигуряване на подходящо обучение и квалификация за младите доброволци, свързани с извършване на доброволчески дейности.

**Специфична цел 3: Популяризиране на доброволчеството**

*Мярка 1.* Организиране и провеждане на доброволчески инициативи.

**Приоритет 5. Свързаност, толерантност и европейска принадлежност**

**Специфична цел 1: Осигуряване на ефективен достъп до образование, обучение, информация на младите хора в малките населени места**

Мярка 1. Насърчаване на читалищата като средища за информация, неформално обучение, културно изразяване и гражданско участие в малките населени места.

Мярка 2. Въвеждане на мобилни форми за предоставяне на здравни и информационни услуги за младите хора в отдалечените и трудно достъпни райони.

**Специфична цел 2: Насърчаване на междуетническото и междукултурното опознаване, толерантност и диалог.**

*Мярка 1:* Изграждане на умения за работа в мултикултурна и мултинационална среда .

**Специфична цел 3**: **Осигуряване на условия за социална адаптация и насърчаване на социалното включване на младежите в риск, повишаване на качеството на социалните услуги за младите хора в неравностойно положение.**

*Мярка 1*. Насърчаване на сътрудничеството между социалните работници, младежките работници и младежките лидери за приобщаване на младите хора в риск от социално изключване.

**Приоритет 6. Насърчаване на здравословен и природощадящ начин на живот**

**Специфична цел 1: Превенция на факторите, създаващи риск за здравето на младите хора**

*Мярка 1:* Организиране и провеждане на мероприятия, утвърждаващи здравословния начин на живот сред младите хора

**Специфична цел 2: Повишаване на сексуалната култура сред младите хора** *Мярка 1:* Организиране и провеждане на мероприятия, свързани с повишаване на сексуалната култура на младите хора

*Мярка 2:* Насърчаване на здравната просвета в училищата, включително и чрез подхода „Връстници обучават връстници“ с цел придобиване на знания и умения за здравословен начин на живот, безопасно поведение и избягване на рискови за здравето практики.

**Специфична цел 3: Насърчаване на физическата активност и спорта сред младите хора**

*Мярка 1.* Организиране и провеждане на мероприятия за насърчаване на детския и младежкия спорт и туризъм.

Мярка 2: Провеждане на информационни кампании за повишаване спортната култура на младите хора.

**Приоритет 7: Насърчаване на културата и творчеството сред младите**

**Специфична цел 1: Развитие на таланта, творческите умения и културното изразяване на младите хора.**

*Мярка 1.* Насърчаване и подпомагане участието на младежи в регионални, национални и международни конкурси, състезания, олимпиади в областта на науката, изкуството, спорта.

1. **ДЕЙНОСТИ ЗА ИЗПЪЛНЕНИЕ НА ПОЛИТИКАТА ЗА МЛАДИТЕ ХОРА В ОБЩИНА ГУРКОВО**

|  |  |  |  |
| --- | --- | --- | --- |
| 1. **№** | **Дейност** | **Срок/ Период** | **Отговорни институции** |
| **Приоритет 1 Насърчаване на неформалното обучение** | | | |
| 1. | Провеждане на срещи с млади хора, с цел предоставяне на информация за намиране на работно място | през цялата година | Дирекция  „Бюро по труда“ |
| 2. | Организиране на информационна среща с ученици от гимназиална степен на образование, с цел презентиране и предоставяне на информационни материали на европейски младежки платформи, мерки и схеми на оперативни програми на ЕС, профили на висши учебни заведения в България | м. март/м. април | Община  Гурково  Училища |
| 3. | Отбелязване „Ден на безопасността на движение по пътищата“ под наслов „Спаси живот, спазвай правилата“. | м. юни | Община  Гурково  РУ на МВР- Гурково |
| **Приоритет 2 Насърчаване на заетостта и подкрепата за млади хора, които не учат, не работят и не се обучават (NEETs)** | | | |
| 1. | Провеждане на инициативата "Мениджър за един ден" | м. октомври | Община Гурково |
| 2. | Поддържане и развитие на школи по изкуствата, класове/клубове за народни танци, изобразително изкуство, музика и др. към читалищата | през цялата година | Читалища |
| **Приоритет 3 Насърчаване на ангажираността, участието и овластяването на младите хора;** | | | |
| 1. | Отбелязване на седмицата на младежката активност: - информационен ден за гражданските права на младите хора в България и Европа. | м. април/май | Община Гурково  МКБППМН |

|  |  |  |  |
| --- | --- | --- | --- |
| **Приоритет 4 Развитие и утвърждаване на младежката работа в национален мащаб** | | | |
| 1. | Участие на ученици и младежи от община Гурково в обществено значими инициативи и мероприятия – Великден, коледна кампания, организиране и отбелязване на национални празници, кампании по поддръжка и почистване на места и обекти в общината. | през цялата година | Община Гурково  Училища |
| 2. | Отбелязване на Международния ден на доброволеца – 5ти декември | м. декември | Община Гурково  МКБППМН |
| 3. | Прожекции на специализирани филми/театрална постановка, посветена на проблемите на младите хора. | м. октомври/ноември | Община Гурково  МКБППМН  Читалища |
| 4. | Провеждане на младежки доброволчески инициативи за опазване и облагородяване на природата. | през цялата година | Община Гурково, Училища, МКБППМН |
| **Приоритет 5 Свързаност, толерантност и европейска принадлежност** | | | |
| 1. | Информиране на младите хора за международни конкурси и инициативи | през цялата година | Община Гурково училища |
| 2. | Отбелязване на Деня на розовата фланелка – „Не на насилието“ | м. февруари | Община Гурково  МКБППМН училища |
| **Приоритет 6 Насърчаване на здравословен и природощадящ начин на живот** | | | |
| 1. | Отбелязване на световни ден за борба с наркоманиите; тютюнопушенето; зависимостите, агресията. | през цялата година | Община Гурково,  МКБППМН, РЗИ |
| 2. | Провеждане на общинско обучение „Превенция на ХИВ/СПИН и сексуално-рисково поведение; осъществяване на проекти, насочени към репродуктивното здраве. | м. декември | Община Гурково, МКБППМН, РЗИ,  Училища |
| 3. | Организиране на събития за насърчаване на активния и здравословен начин на живот сред младите хора | през цялата година | Община Гурково  МКБППМН  Спортни клубове  Училища  Читалища |
| 4. | Организиране на кампании с цел предоставяне на здравна информация. | през цялата година | Община Гурково,  РЗИ Ст. Загора  МКБППМН |
| **Приоритет 7 Насърчаване на културата и творчеството сред младите** | | |  |
| 1. | Насърчаване на мобилността на младежките творчески трупи и подкрепа за мобилни форми на изкуство и култура | през цялата година | Община Гурково, МКБППМН, Училища, Читалища |
| 2. | Подкрепа на дейности и инициативи за повишаване на личните творчески умения на младите хора | през цялата година | Община Гурково, МКБППМН, Училища, Читалища |
| 3. | Подкрепа за разработването и изпълнението на услуги за свободно време на младите хора, насърчаващи културно участие | през цялата година | Община Гурково, МКБППМН, Училища, Читалища |
| 4. | Популяризиране и подкрепа на дейностите на младежки пространства, зони, творчески колективи и организации, работещи за младежко включване в културния живот. | през цялата година | Община Гурково, МКБППМН, Училища, Читалища |

1. **ОРГАНИЗАЦИЯ И КООРДИНАЦИЯ НА ДЕЙНОСТИТЕ ЗА ПОСТИГАНЕ НА ЦЕЛИТЕ**

Успешното изпълнение на Годишния план за младежта зависи от координацията между всички институции и организации, работещи по проблемите на младите хора:

* + Общинска администрация – Гурково
  + Училища на територията на община Гурково
  + Местна комисия за борба с противообществените прояви на малолетните и непълнолетните
  + Дирекция бюро по труда
  + Дирекция социално подпомагане - Отдел "Закрила на детето" – Гурково
  + РУ на МВР – Гурково
  + Читалища на територията на община Гурково
  + Спортни клубове
  + РЗИ – Ст. Загора
  + и др.

Кметът на общината е необходимо да сътрудничи с териториалните структури на централните държавни органи и гарантира участието на младите хора при формулирането, изпълнението и отчитането на общинската политика за развитие на младежта.

От съществено значение, както за изпълнението и постигането на заложените цели на Национална стратегия на младежта 2021-2030 г. и общинският младежки план е:

*„сътрудничеството и партньорството на всички пряко ангажирани институции на национално, регионално и местно ниво с представителите на неправителствените организации и младите хора. Ангажираността, активното участие на младежите и включването им в етапите на създаване, изпълнение, мониторинг и оценка на политиките са от ключово значение за постигане на ефективност, ефикасност, въздействие и устойчивост на провежданата политика за младежта“*.

1. **ДЕЙСТВИЕ ПО НАБЛЮДЕНИЕ, ОЦЕНКА, АКТУАЛИЗАЦИЯ И ОСИГУРЯВАНЕ НА ПУБЛИЧНОСТ НА ОБЩИНСКИЯ ПЛАН ЗА МЛАДЕЖТА**

Кметът на община Гурково ръководи, организира и контролира дейността по изпълнението на общинския план, който подлежи на актуализиране.

Наблюдението и актуализацията на плана се осъществява текущо чрез периодични срещи на ангажираните с младежката политика институции, младежките организации и групи млади хора, с оглед своевременното очертаване на основните цели и дейности.

Оценката анализира изпълнението на дейностите, заложени в общинския план и цялостното им въздействие върху младежката общност. Тя се извършва чрез отчитане на постигнатите индикатори - брой изпълнени инициативи от годишния план, брой млади хора, участвали в дейностите.

1. **ОСИГУРЯВАНЕ НА ИНФОРМАЦИЯ И ПУБЛИЧНОСТ НА ОБЩИНСКИЯ ПЛАН ЗА МЛАДЕЖТА 2024 г.**

Мерките за информираност и публичност на Общинския план за младежта 2024 г. са предвидени във всяка дейност от различните направления според спецификите на конкретните инициативи, събития, акции и кампании.

Всички прояви на младежка активност, предмет на Общинския план за младежта 2024 г, се популяризират на официалната страница на Община Гурково и в социалните мрежи. Според спецификата на събитието, за всички значими събития с фестивален и конкурсен характер, ще се изработват транспаранти, винили, работни материали, рекламни материали и др.

Изготвил: /п/

Ивелина Тенева

Мл. експерт „Социални, младежки и спортни дейности“